
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 66 


7 Απριλίου 1995 


ΝΟΜΟΣ ΥΠ’ ΑΡΙΘ. 2299 

Κύρωση του Προσαρτήματος της 1ης Ιουλίου 1993 και του 
Πρωτοκόλλου της 1 ^ς Δεκεμβ(Λου 1994μεταξύ της Ελ¬ 
ληνικής Δημοκρατίας και της Ρωσικής Ομοσπονδίας στη 
Διακρατική Συμφωνώ της Της Οκτωβρίου 1987 για την 
προμήθεια του φυσικού αερίου στην Ελληνική Δημοκρα¬ 
τία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνονται και έχουν την ισχύ, που ορίζει το άρθρο 
28 παρ.1 του Συντάγματος, το Προσάρτημα της 1ης 
Ιουλίου 1993 και το Πρωτόκολλο της 19ης Δεκεμβρίου 
1994 μεταξύ της Ελληνικής Δημοκρατίας και της Ρωσικής 
Ομοσπονδίας στη Διακρατική Συμφωνία της 7ης Οκτω¬ 
βρίου 1987 για την προμήθεια του φυσικού αερίου στην 
Ελληνική Δημοκρατία, των οποίων τα κείμενα σε πρω¬ 
τότυπο στην ελληνική γλώσσα έχουν ως εξής: 

ΠΡΟΣΑΡΤΗΜΑ 

Στη Διακρατική Συμφωνία της 7ης Οκτωβρίου 1987 
για την προμήθεια φυσικού αερίου στην 
Ελληνική Δημοκρατία 

Η Κυβέρνηση της Ελληνικής Δημοκρατίας και η Κυ¬ 
βέρνηση της Ρωσικής Ομοσπονδίας, ως νόμιμος διά¬ 
δοχος της Κυβέρνησης της πρώην Ε.Σ.Σ.Δ., όσον αφορά 
τη Διακρατική Συμφωνία της 7ης Οκτωβρίου 1987 για 
την προμήθεια φυσικού αερίου στην Ελληνική Δημο¬ 
κρατία, ύστερα από την εξέταση των θεμάτων που 
έχουν σχέση με την προετοιμασία της ελληνικής πλευ¬ 
ράς. να παραλάβει το ρωσικό φυσικό αέριο, και την 
εξέταση της πορείας υλοποίησης αυτής της Συμφωνίας, 
συμπεριλαμβανομένου και του Αρθρου 5, συνεφώνησαν 
να τροποποιήσουν και συμπληρώσουν την εν λόγω 
Διακρατική Συμφωνία ως ακολούθως: 

Άρθρο 1 

Το χρονοδιάγραμμα απολήψεων των ποσοτήτων φυ¬ 
σικού αερίου που αναφέρεται στο Άρθρο 1 της Δια¬ 
κρατικής Συμφωνίας της 7ης Οκτωβρίου 1987 μεταβάλ¬ 


λεται. Ως έτος έναρξης συμφωνείται το 1995, αντί του 
1992, και έτος λήξης το έτος 2016. Οι ετήσιες συμ¬ 
βατικές ποσότητες φυσικού αερίου παραμένουν σύμ¬ 
φωνα με την ως άνω Διακρατική Συμφωνία. Ως χρόνος 
ενάρξεως της ρήτρας ΙβΚβ ογ ρβγ ορίζεται η 1η Ιουλίου 
1997. 

Ταυτόχρονα η ΡΑΟ ΟΑΖΡΡΟΜ, εγγυάται ότι θα προ¬ 
μηθεύει τη Δημόσια Επιχείρηση Αερίου της Ελλάδας 
(Δ.ΕΠ.Α.) με φυσικό αέριο, είτε μέσω της ΟΑΖΕΧΡΟΡΤ 
είτε μέσω εταιρίας στην οποία αυτή είναι μέτοχος, και 
μετά το έτος 2016 και για μία δεκαετία τουλάχιστον. 
Για το σκοπό αυτόν θα υπογραφεί αντίστοιχη σύμβαση. 

Αρθρο 2 

Με σκοπό την περαιτέρω ανάπτυξη της οικονομικής 
και βιομηχανικής συνεργασίας των δύο χωρών και δε¬ 
δομένης της εμπειρίας των Ρωσικών Οργανισμών σε 
όλους τους τομείς της υπό ανάπτυξη βιομηχανίας-φυ¬ 
σικού αερίου στην Ελλάδα, η ελληνική πλευρά θα 
αναθέσει δί απευθείας αναθέσεως την κατασκευή των 
κλάδων Λαυρίου, Καβάλας, Θεσσαλονίκης, Βόλου και 
Πτολεμαίδος - εφόσον γί αυτόν ληφθεί απόφαση να 
κατασκευαστεί - του κύριου αγωγού μεταφοράς φυσικού 
αερίου, σε Κοινοπραξίες που θα συστήσει η ΡΑΟ 
6ΑΖΡΡ0Μ μέσω της κατασκευαστικής της εταιρίας 
δΤΡΟΥΤΡΑΝδΟΑΖ σε συνεργασία με ελληνικές εται¬ 
ρίες. Οι αναθέσεις αυτές θα γίνονται υπό ανταγωνι¬ 
στικούς όρους τιμών και λοιπούς όρους που θα συμ- 
φωνούνται αμοιβαίως, μεταξύ της δΤΡΟΥΤΡΑΝδΟΑΖ και 
της Δ.ΕΠ.Α., στο πλαίσιο του χρονοδιαγράμματος κα¬ 
τασκευής των έργων υποδομής για τη διανομή του 
φυσικού αερίου στην Ελλάδα. Ειδικά για τον κλάδο του 
Λαυρίου, η ανάθεση θα πραγματοποιηθεί υπό την προϋ¬ 
πόθεση ότι η δΤΡΟΥΤΡΑΝδΟΑΖ θα εγγυηθεΐ την έ¬ 
γκαιρη αποπεράτωσή του, προκειμένου να τροφοδοτη¬ 
θούν οι μονάδες ηλεκτροπαραγωγής του Λαυρίου εντός 
του 1995. 

Συμφωνείται επίσης ότι ανατίθεται στη ΡΑΟ ΟΑΖΡΡΟΜ 
η κατασκευή θερμικού σταθμού παραγωγής ηλεκτρικού 
ρεύματος ισχύος 250-350 Μνν συνδυασμένου κύκλου 
με χρήση φυσικού αερίου στη Βόρεια Ελλάδα. Η ανάθεση 
γίνεται υπό τον όρο 'Κατασκευή-Ιδιοκτησία-Εκμετάλ- 
λευση· (Βυϋά-Οννη-ΟρβΓείΐΘ-ΒΟΟ) από Κοινοπραξία 

που θα συστήσει για το σκοπό αυτόν ΡΑΟ 6ΑΖΡΡ0Μ. 
Οι αρμόδιοι φορείς των δύο πλευρών θα προσδιορίσουν 
τα επί μέρους τεχνικά και λοιπά στοιχεία που αφορούν 
το συγκεκριμένο έργο και θα υπογράψουν τα αναγκαία 
έγγραφα το συντομότερο δυνατόν. 


Αρθρο 3 

Ή Δ.ΕΠ.Α. θα δώσει τη δυνατότητα στην ΟΑΖΕΧΡΟΗΤ 
ή σε εταιρία που αυτή είναι μέτοχος να χρησιμοποιεί 
τα δίκτυα της Δ.ΕΠ.Α. για τη μεταφορά στην Επικράτεια 
της Ελλάδας φυσικού αερίου τρία (3) έτη μετά την 
έναρξη λειτουργίας του, ήτοι μετά την 1η Ιανουαρίου 
1998, για χρήση υπό αμοιβαίως επωφελείς εμπορικούς 
όρους. Διευκρινίζεται ότι το δικαίωμα αυτό τίθεται σε 
ισχύ εφόσον η Δ.ΕΠ.Α. έχει διαθέσει όλη τη συμβατική 
ποσότητα εκάστου έτους. Ο περιορισμός αυτός ισχύει 
για ποσότητες φυσικού αερίου που οι προαναφερόμενες 
εταιρίες προορίζουν για την Ελληνική Επικράτεια. Δεν 
ισχύει για αέριο που προορίζεται για επανεξαγωγή εκτός 
Ελληνικής Επικράτειας ή για παραγωγή ηλεκτρικής ε¬ 
νέργειας που προορίζεται για εξαγωγή. Η Δ.ΕΠ.Α. 
διατηρεί το δικαίωμα προτιμήσεως έναντι της 
ΟΑΖΕΧΡΟΡΤ ή εταιρίας που αυτή είναι μέτοχος για τη 
διάθεση των συμβατικών ποσοτήτων εκάστου έτους. 

Αρθρο 4 

Με το παρόν Προσάρτημα στη Διακρατική Συμφωνία 
της 7ης Οκτωβρίου 1987 διευθετούνται όλες οι διαφορές 
μεταξύ των δύο πλευρών που συνδέονται με την υλο¬ 
ποίηση της ανωτέρω Σύμβασης για την προμήθεια φυ¬ 
σικού αερίου στην Ελλάδα. 

Αρθρο 5 

Το παρόν Προσάρτημα τίθεται σε ισχύ προσωρινά 
από την ημερομηνία της υπογραφής του και οριστικά 
από την ημερομηνία ανταλλαγής των διακοινώσεων που 
επιβεβαιώνουν την ολοκλήρωση της διαδικασίας έγκρι¬ 
σής του. 

Έγινε την 1η Ιουλίου 1993 στην Αθήνα σε δύο 
πρωτότυπα, ένα στη ελληνική και ένα στη ρωσική 
γλώσσα, και το καθένα από αυτά είναι εξίσου αυθεντικό. 


Με την εξουσιοδότηση 
της Κυβερνήσεως της 
Ρωσικής Ομοσπονδίας 

(υπογραφή) 


Με την εξουσιοδότηση 
της Κυβερνήσεως της 
Ελληνικής Δημοκρατίας 

(υπογραφή) 


ΠΡΩΤΟΚΟΛΛΟ 

που τροποποιεί το Προσάρτημα της 1ης Ιουλίου 

1993 στη Διακραπκή Συμφωνία της 7ης Οκτωβρίου 
1987 για την προμήθεια Φυσικού Αερίου στην 
Ελληνική Δημοκρατία 

Η Κυβέρνηση της Ελληνικής Δημοκρατίας και η Κυ¬ 
βέρνηση της Ρωσικής Ομοσπονδίας συμφώνησαν να 
προβούν στις κάτωθι αλλαγές και προσθήκες στο υ- 
πογραφέν Προσάρτημα της 1ης Ιουλίου-1993 στη Δια¬ 
κρατική Συμφωνία της 7ης Οκτωβρίου 1987 για την 
προμήθεια Φυσικού Αερίου στην Ελληνική Δημοκρατία. 

I. Το Αρθρο 2 του Προσαρτήματος αναδιατυπώνεται 


ως εξής: 

"Με στόχο την περαιτέρω ανάπτυξη της οικονομικής 
και βιομηχανικής συνεργασίας των δύο χωρών και δε¬ 
δομένης της εμπειρίας των Ρωσικών Οργανισμών σε 
όλους τους τομείς της υπό ανάπτυξη βιομηχανίας Φυ¬ 
σικού Αερίου στην Ελλάδα, η ελληνική πλευρά θα 
αναθέσει δΓ απευθείας αναθέσεως την κατασκευή υπό 
τον όρο ·με το κλειδί στο χέρι" (ΤΙΙΡΝ ΚΕΥ), των 
κλάδων αγωγών μεταφοράς Φυσικού Αερίου του κυρίου 
αγωγού μεταφοράς προς Λαύριο, Κερατσίνι, Θεσσαλο¬ 
νίκη, Βόλο, Καβάλα και κλάδων προς Θράκη. Χαλκίδα 
και Πτολεμαίδα (εάν γι' αυτούς ληφθεί απόφαση από 
τη Δ.ΕΠ.Α. να κατασκευαστούν), καθώς και των προ¬ 
γραμματισμένων μέχρι το 2010 σταθμών συμπίεσης του 
Κεντρικού Αγωγού Μεταφοριάς Φυσικού Αερίου σε Κοι- 
νοπριαξίες που θα συστήσουν και θα συμμετάσχουν για 
το σκοπόν αυτόν οι εταιρίες ΠΡΟΜΗΘΕΑΣ 6Α5 Α.Ε. 
και η δΤΡΟΥΤΗΑΝδΟΑδ Α.Ε. (θυγατρική κατασκευα¬ 
στική εταιρεία της ΡΑΟ ΟΑΖΡΡΟΜ). 

Οι προτάσεις της ΠΡΟΜΗΘΕΑΣ ΘΑδ Α.Ε. και της 
δΤΒΟΥΤΡΑΝδΟΑδ Α.Ε. για τη συμμετοχή και άλλων 
εταιρειών στις εν λόγω Κοινοπραξίες θα συμφωνούνται 
με τη Δ.ΕΠ.Α.. 

Οι κατασκευές των παραπάνω έργων θα γίνουν με 
βάση τις προδιαγραφές που θα καθορίσει η Δ.ΕΠ.Α. και 
υπό την επίβλεψή της. 

Η κατασκευή των σταθμών συμπίεσης θα γίνεται υπό 
ανταγωνιστικούς όριους που θα συμφωνούνται μεταξύ 
των Κοινοπραξιών και της Δ.ΕΠ.Α.. 

Οι συμβάσεις για την κατασκευή των κλάδων θα 
συνάπτονται μεταξύ των Κοινοπραξιών και της Δ.ΕΠ.Α., 
υπό όρους ανάλογους αυτών της σύμβασης μεταξύ της 
Δ.ΕΠ.Α. και της Κοινοπραξίας ΜΑΟΗΙΝΟΙΜΡΟΒΤ για 
την κατασκευή του Κεντρικού Αγωγού Μεταφοράς Φυ¬ 
σικού Αερίου. 

Οι αντίστοιχες συμβάσεις για τους παραπάνω ανα- 
φερόμενους κλάδους θα υπογραφούν εντός δύο (2) 
μηνών από την ημερομηνία οριστικής ισχύος του πα¬ 
ρόντος Πρωτοκόλλου και του Προσαρτήματος της 1ης 
Ιουλίου 1993. 

Ειδικά για τον κλάδο Καβάλας η σχετική σύμβαση θα 
υπογράφει όταν αποφασισθεί η κατασκευή του και πά¬ 
ντως όχι αργότερα της 31ης Δεκεμβρίου 1995. 

Σε αντικατάσταση της υποχρέωσης της ελληνικής 
πλευράς να αναθέσει στην ΒΑΟ ΟΑΖΡΒΟΜ το δικαίωμα 
για την κατασκευή θερμικού σταθμού παραγωγής ηλε¬ 
κτρικής ενέργειεας ισχύος 250-350 Μνν συνδυασμένου 
κύκλου στη Βόρεια Ελλάδα υπό τον όρο 'Κατασκευή- 
Ιδιοκτησία-Εκμετάλλευση· (ΒυίΙά-Οννη-ΟρβΓαΙθ-ΒΟΟ), 
η ελληνική πλευρά θα αναθέσει, δι' απευθείας αναθέσεως 
σε Κοινοπραξίες (ΟοηεοΓίία) που θα συστήσουν και θα 
συμμετάσχουν για το σκοπό αυτόν οι Εταιρείες ΠΡΟ¬ 
ΜΗΘΕΑΣ ΘΑδ Α.Ε. και ΡΑΟ ΘΑΖΡΡΟΜ, τα ακόλουθα 
έργα: 

1) Την κατασκευή υπό τον όρο "με το κλειδί στο 
χέρι" (ΤυΡΝ ΚΕΥ) πλήρους ατμοηλεκτρικού σταθμού 
παραγωγής ηλεκτρικής ενέργειεας στην περιοχή Φλώ¬ 
ρινας, ισχύος περίπου 300 ΜΥί/, με ένα σύστημα απο- 
θείωσης και με δυνατότητα τηλεθέρμανσης της περιο¬ 
χής· 

Το έργο θα πρέπει να πληροί τις προδιαγραφές που 
θα διατυπώσει γΓ αυτό η Δημόσια Επιχείρηση Ηλεκτρι¬ 
σμού της Ελλάδος (Δ.Ε.Η.). Η κατασκευή του έργου 
θα τελεί υπό την επίβλεψη της Δ.Ε.Η., σύμφωνα με 
την ελληνική νομοθεσία. 

Η σχετική σύμβαση ανάθεσης του έργου μεταξύ Δ.Ε.Η. 
και της Κοινοπραξίας θα υπογράφει μέχρι το τέλος του 
έτους 1995 υπό ανταγωνιστικούς όρους. 

Οι προτάσεις της ΠΡΟΜΗΘΕΑΣ 0Α5 Α.Ε. και της 
ΡΑΟ ΟΑΖΡΗΟΜ για τη συμμετοχή στην Κοινοπραξία 
και άλλων εταιρειών θα συμφωνούνται με την Δ.Ε.Η.. 

2) Τη μελέτη, προμήθεια, εγκατάσταση και θέση σε 
λειτουργία του μηχανολογικού και ηλεκτρολογικού ε¬ 
ξοπλισμού των υδροηλεκτρικών σταθμών Συκιάς και 
Πευκόφυτου, των έργων εκτροπής του ποταμού Αχε¬ 
λώου, με τη συμμετοχή των εταιρειών ΑΒΒ και ΤΕ- 
ΟΗΝΟΡΒΟΜΕΧΡΟΡΤ, με βάση τις τιμές και τους συ¬ 
ναφείς με αυτές οικονομικούς και τεχνικούς όρους που 
αφορούν τους δύο σταθμούς, όπως προκύπτουν, λαμ- 
βάνοντας υπόψη τη Β φάση του διαγωνισμού για την 
εκτροπή του Αχελώου ποταμού και την αξιοποίηση της 
Θεσσαλικής Πεδιάδας της 14ης Απριλίου 1989 για τα 
συγκεκριμένα έργα. 

Η σχετική σύμβαση ανάθεσης θα υπογραφεί εντός 
δύο (2) μηνών από την ημερομηνία οριστικής ισχύος 
του παρόντος Πρωτοκόλλου και του Προσαρτήματος 
της 1ης Ιουλίου 1993. Η σύμβαση θα παρέχει τη δυ¬ 
νατότητα τροποποίησης (εύλογης αυξομείωσης) του 
τιμήματος σε περίπτωση που η ελληνική πλευρά προβεί 
στο μέλλον σε αντίστοιχη τροποποίηση των τεχνικών 
μεγεθών και χαρακτηριστικών των σταθμών Συκιάς ή/και 
Πευκόφυτου". 

II. Προς τροποποίηση του άρθρου 4 του Προσαρτή¬ 
ματος της 1ης Ιουλίου 1993, τα δύο Μέρη συνεφώνησαν 
ότι με το παρόν Πρωτόκολλο συμφωνούνται οι όροι, 
με την υλοποίηση των οποίων διευθετούνται οι μέχρι 
της υπογραφής του παρόντος Πρωτοκόλλου διαφορές, 
σχετικά με την υλοποίηση της Διακρατικής Συμφωνίας 
της 7ης Οκτωβρίου 1987 για την προμήθεια Φυσικού 
Αερίου στην Ελληνική Δημοκρατία. 

III. Κατά τα λοιπά, για όσα δεν προβλέπονται στο 
παρόν Πρωτόκολλο, θα ισχύουν οι διατάξεις του Προ¬ 
σαρτήματος της 1ης Ιουλίου 1993 στη Διακρατική Συμ¬ 
φωνία της 7ης Οκτωβρίου 1987 για την προμήθεια 
Φυσικού Αερίου στην Ελληνική Δημοκρατία. 


IV. Το παρόν Πρωτόκολλο, που αποτελεί αναπόσπα¬ 
στο τμήμα του Προσαρτήματος της 1ης Ιουλίου 1993, 
τίθεται σε ισχύ προσωρινά από την ημερομηνία της 
υπογραφής του και οριστικά από την ημερομηνία α¬ 
νταλλαγής των διακοινώσεων που επιβεβαιώνουν την 
ολοκλήρωση από τα Μέρη της απαραίτητης διαδικασίας 
για την έγκριση του Προσαρτήματος της 1ης Ιουλίου 
1993 και του παρόντος Πρωτοκόλλου. 

Έγινε στην Αθήνα την 19η Δεκεμβρίου 1994 σε δύο 
πρωτότυπα, τόσο στην ελληνική όσο και στην ρωσική 
γλώσσα, και καθένα από αυτά είναι εξίσου αυθεντικό. 

Για την Κυβέρνηση της Για την Κυβέρνηση της 
Ελληνικής Δημοκρατίας Ρωσικής Ομοσπονδίας 

(υπογραφή) (υπογραφή) 

Άρθρο δεύτερο 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνί^εως και του Προσαρτήματος 
και του Πρωτοκόλλου που κυρώνονται από την ολοκλήρωση 
των πρσϋποθέσεων του άρθρου 5 του Προσαρτήματος και 
της παραγράφου IV του Πρωτοκόλλου. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κρότους. 

Αθήνα, 29 Μαρτίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΞΟΤΕΡΚΟΝ ΕβΝΗ(ΗΣ ΟΚΟΝΟΜΜΣ 

Κ. ΠΑΠΟΥΛΙΑΣ Γ. ΠΑΠΑΝΤΟΝΙΟΥ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 
Κ.ΣΗΜΠΉΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 31 Μαρτίου 1995 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΠΕΠΟΙΜΣ 


3320 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕίΕΧ 

22.3211 ΥΡΕΤΘΒ 

λεπουργούν καθημερινά από β.ΟΟ' έως 13.00* 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωυού51 τηλ.: 52.48.188 

* Γιο φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με κσταβσλή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΟΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσπς στο Δημόσιο Ταμείο 2531 


Η ετήσια συνδρομή είναι: 


α) Γ ΙΟ το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.βι Βιομ. Ιδ. 

θ) » » » Αν. Ειδικού Δικαστπρίου 

ι) » » » Α.Ε. &Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κστύθεοης στο Δημόσιο Ταμείο 3512 


Ποσοστό 5% υπ^ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


ρορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 
























